На основу члана 3. став 2. Правилника о начину и поступку доделе средстава из буџета Града Новог Сада за програме и пројекте из области здравства ("Службени лист Града Новог Сада", бр. 9/12, 3/14, 27/14 и 9/19), Комисија за стручну процену и избор пројеката у области јавног здравља којима се доприноси промоцији здравља и превенцији болести (у даљем тексту: Комисија), на LIX седници од 23. априла 2019. године доноси

**Ближа мерила, методологију и начин бодовања пројеката
у oблaсти jaвнoг здрaвљa кojимa сe дoпринoси прoмoциjи здрaвљa
и прeвeнциjи бoлeсти за 2019. годину које реализују
удружења, задужбине и фондације**

 I. Овим актом утврђују се административна провера и ближа мерила за утврђене критеријуме, методологија и начин бодовања пројеката приспелих на Јавни конкурс за доделу средстава из буџета Града Новог Сада за реализацију пројеката у области јавног здравља којима се доприноси промоцији здравља и превенцији болести за 2019. годину које реализују удружења, задужбине и фондације.

 II. Административна провера према Јавном конкурсу обухвата претходну проверу, и то:

1. Благовременост пријаве пројекта

(да ли је пројекат достављен у року утврђеном у тачки VIII. Јавног конкурса),

1. Комплетност пријаве пројекта

(да ли је пројекат достављен на одговарајућем обрасцу, са прилозима из става 2. тачке VI. Јавног конкурса),

1. Адекватност пријаве пројекта

(да ли је пријава поднета од стране учесника конкурса са седиштем на територији Града Новог Сада у складу са тачком IV. Јавног конкурса, чиме се сматра адекватном, односно да ли је упућена факсом или електронском поштом и непотписана чиме се, у складу са тачком IX. Јавног конкурса, сматра неадекватно достављеном), и

1. Допринос циљева оснивања друштва промоцији здравља и превенцији болести (у складу са тачком IV. Јавног конкурса).

 У поступку административне провере пројекти се оцењују са ДА/НЕ, а пројекти који се оцене са НЕ неће се узимати у разматрање, осим за подтачку 2. ове тачке за коју ће Комисија тражити допуну пријаве пројекта.

 III. У тачки XIV. текста Јавног конкурса, дефинисани су следећи критеријуми за утврђивање листе пројеката:

* област у којој се реализује пројекат, дужина трајања пројекта, број корисника пројекта и одрживост пројекта,
* циљеви који се постижу: обим задовољавања јавног интереса, степен унапређења стања области у којој се пројекат спроводи,
* суфинансирање пројекта из других извора: сопствених прихода, буџета Републике Србије, аутономне покрајине или јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање пројекта,
* законитост и ефикасност коришћења средстава из буџета Града Новог Сада и одрживост ранијих пројеката,
* постојање јасно формулисаних циљева и циљне групе,
* постојање повезаности циљева и активности,
* постојање капацитета и искуства учесника конкурса за реализацију активности пројекта,
* економичност буџета пројекта,
* усклађеност предложеног буџета пројекта са планираним активностима.

 IV. Ради примене критеријума из тачке III. овог акта, за оцену пројеката и утврђивање листе пројеката који се предлажу за финансирање из средстава буџета Града Новог Сада у 2019. години, Комисија утврђује следећа ближа мерила, методологију и начин бодовања пројеката:

|  |  |
| --- | --- |
| **Ред. бр.** | **Критеријум** |
| **1.** | **Област у којој се реализује пројекат, дужина трајања, број корисника пројекта, одрживост пројекта** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност  |
| 1.1. | припадност пројекта | одговарајућа | ДА/НЕ | - |
| 1.2. | дужина трајања пројекта | за период од 1-3 месеца | 2 | 5 |
| за период од 3-6 месеци | 3 |
| за период преко 6 месеци | 5 |
| 1.3 | број едукација | $$\frac{број едукација у пројекту који се бодује}{број едукација у пројекту са највише едукација} х бодови$$ | 15 | 15 |
| 1.4. | обухват по едукацији | $$\frac{обухват по едукацији у пројекту који се бодује}{обухват по едукацији у пројекту са највећим обухватом по едукацији} х бодови$$ | 15 | 15 |
| 1.5 | одрживост пројекта (процена ризика) | постојање мера за превазилажење ризика | ДА/НЕ | - |

|  |  |
| --- | --- |
| **Ред. бр.** | **Критеријум** |
| **2.** | **Циљеви који се постижу** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 2.1. | обим задовољења јавног интереса | низак | 1 | 5 |
| висок | 5 |
| 2.2. | степен унапређења стања области у којој се пројекат спроводи | низак | 1 | 5 |
| висок | 5 |
| 2.3. | медијска промоција (информисање шире јавности) | не постоји | 0 | 5 |
| постоји | 5 |
| 2.4. | показатељи излазних резултата | нејасно постављени или немерљиви | 0 | 5 |
| јасно постављени и мерљиви | 5 |

|  |  |
| --- | --- |
| **Ред. бр.** | **Критеријум** |
| **3.** | **Суфинансирање пројекта из других извора** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 3.1. | учешће у финансирању из сопствених прихода, буџета РС, буџета АПВ, фондова ЕУ, донација и сл. | $$\frac{\% учешћа код пројекта који се бодује}{\% учешћа код пројекта са највећим учешћем} х бодови$$ | 10 | 10 |

|  |  |
| --- | --- |
| **Ред. бр.** | **Критеријум** |
| **4.** | **Законитост и ефикасност коришћења средстава и одрживост ранијих пројеката** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 4.1. | ако су раније коришћена буџетска средства да ли су испуњене уговорне обавезе  | реализоване активности са наменским утрошком средстава | ДА/НЕ | - |
| 4.2. | одрживост ранијих пројеката  | пројекат није реализован у претходним годинама | 0 | 15 |
| пројекат успешно реализован у 1 претходној години | 5 |
| пројекат успешно реализован у 2 претходне године | 10 |
| пројекат успешно реализован у 3 и више претходних година | 15 |

|  |  |
| --- | --- |
| **Ред. бр.** | **Критеријум** |
| **5.** | **Постојање јасно формулисаних циљева и циљне групе** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 5.1. | утврђени општи и појединачни циљеви и циљне групе на које ће ефекти реализације пројекта имати утицај | правилно утврђени циљеви и циљне групе | ДА/НЕ | - |
| 5.2. | циљна група усмерена на вулнерабилну категорију | не постоји припадност | 0 | 5 |
| постоји припадност | 5 |
| постоји припадност | 5 |
| 5.3. | поштовање родне равноправности у дефинисању циљне групе | не постоји | 0 | 5 |
| постоји | 5 |

|  |  |
| --- | --- |
| **Ред. бр.** | **Критеријум** |
| **6.** | **Постојање повезаности циљева и активности** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 6.1. | постојање јасног односа између циљева и активности | пројектне активности указују на могућности постизања циљева | ДА/НЕ | - |

|  |  |
| --- | --- |
| **Ред. бр.** | **Критеријум** |
| **7.** | **Постојање капацитета и искуства учесника конкурса за реализацију активности пројекта** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 7.1. | компетентност реализатора | постојање адекватних референци за реализацију пројектних активности | ДА/НЕ | - |

|  |  |
| --- | --- |
| **Ред. бр.** | **Критеријум** |
| **8.** | **Економичност буџета пројекта** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 8.1. | економичност планираних средстава за реализацију активности | ниска | 1 | 5 |
| средња | 3 |
| висока | 5 |

|  |  |
| --- | --- |
| **Ред. бр.** | **Критеријум** |
| **9.** | **Усклађеност предложеног буџета пројекта са планираним активностима** |

|  |  |  |  |  |
| --- | --- | --- | --- | --- |
| Ред. бр. | Ближа мерила | Методологија бодовања | Бодови | Максимална вредност |
| 9.1. | оправданост буџета пројекта у односу на циљ и пројектне активности | ниска | 1 | 5 |
| средња | 3 |
| висока | 5 |

|  |  |
| --- | --- |
| **УКУПНО** | **100** |

 V. Након административне провере, у поступку оцене пројеката, Комисија може, на основу стручне процене, пројекте који се ближим мерилима за утврђене критеријуме оцене са НЕ, одбити као неприхватљиве.

 Сви прихватљиви пројекти биће рангирани према укупном броју бодова, а максимални број бодова приликом оцене пројеката, на основу ближих мерила, методологије и начина бодовања утврђених овим актом, износи 100 бодова.

 VI. У поступку оцене пројеката Комисија може, у складу са тачком XIII. Јавног конкурса, учеснику Јавног конкурса предложити да изврши одређене измене предлога пројекта, у делу буџета пројекта или у делу активности планираних у пројекту.

 VII. На основу коначне оцене пројеката и расположивих средстава у буџету Града Новог Сада, Комисија утврђује листу пројеката који се предлажу за финансирање према укупном збиру бодова које је пројекат остварио.

 **ПРЕДСЕДНИК КОМИСИЈЕ**

 *Проф. др сц. мед. Золтан Хорват, с.р.*